Η **Παγκόσμια Εναρμονισμένη Διαδικασία Δοκιμής Ελαφρών Οχημάτων** (*World Harmonized Light-Duty Vehicles Test Procedure*, **WLTP**) είναι ένα παγκόσμιο, εναρμονισμένο πρότυπο για τον προσδιορισμό των επιπέδων ρύπων, των εκπομπών CO2 και της κατανάλωσης καυσίμου των παραδοσιακών και υβριδικών αυτοκινήτων, καθώς και της αυτονομίας των πλήρως ηλεκτρικών οχημάτων. Διαδέχτηκε τον «Νέο Ευρωπαϊκό Κύκλο Οδήγησης» (NEDC) ο οποίος χρησιμοποιείτο από τη δεκαετία του 1990. 

Το νέο πρωτόκολλο βασίζεται σε πιο ρεαλιστικές συνθήκες οδήγησης και έχει ως στόχο να παρέχει δεδομένα που αντανακλούν καλύτερα την καθημερινή χρήση ενός οχήματος. 

Το WLTP στοχεύει επίσης στην εναρμόνιση των διαδικασιών δοκιμών σε διεθνές επίπεδο και στη δημιουργία ίσων όρων στην παγκόσμια αγορά. Εκτός από τα κράτη-μέλη της ΕΕ, το WLTP είναι η τυπική δοκιμασία κατανάλωσης καυσίμου και εκπομπών ρύπων και για την Ινδία, τη Νότια Κορέα και την Ιαπωνία.  Από την 1η Σεπτεμβρίου 2019 όλα τα ελαφρά οχήματα που ταξινομούνται στις χώρες της ΕΕ (αλλά και στην Ελβετία, τη Νορβηγία, την Ισλανδία και την Τουρκία) πρέπει να συμμορφώνονται με το πρωτόκολλο WLTP.

Από τον NEDC στο WLTP
---------------------

 Νέος Ευρωπαϊκός Κύκλος Οδήγησης (NEDC) 
Από την 1η Σεπτεμβρίου 2019 όλα τα ελαφρά οχήματα που ταξινομούνται στις χώρες της ΕΕ (αλλά και στην Ελβετία, τη Νορβηγία, την Ισλανδία και την Τουρκία) πρέπει να συμμορφώνονται με το πρωτόκολλο WLTP.  Το WLTP αντικαθιστά τον παλιό κύκλο NEDC ο οποίος καθιερώθηκε τη δεκαετία του 1980 για την προσομοίωση καταστάσεων αστικής (εντός πόλεως) οδήγησης ενός επιβατικού αυτοκινήτου.  Το 1992, το NEDC επικαιροποιήθηκε ώστε να περιλαμβάνει και μια εκτός πόλεως διαδρομή (που χαρακτηρίζεται από μεσαίες έως υψηλές ταχύτητες) και τέλος το 1997 προστέθηκε επίσης και η μέτρηση των εκπομπών CO2.  Σήμερα, ο κύκλος NEDC θεωρείται ξεπερασμένος, καθώς δεν είναι αντιπροσωπευτικός των σύγχρονων τρόπων οδήγησης.   Η δομή του NEDC χαρακτηρίζεται από μια μέση ταχύτητα 34 km/h, οι επιταχύνσεις είναι ομαλές, οι στάσεις είναι λίγες και παρατεταμένες και η μέγιστη ταχύτητα είναι τα 120 km/h.

Το νέο πρότυπο, WLTP, έχει σχεδιαστεί για να είναι πιο αντιπροσωπευτικό των πραγματικών και σύγχρονων οδηγικών συνθηκών. Για την επίτευξη αυτού του στόχου, το WLTP διαρκεί 10 λεπτά περισσότερο από το NEDC (30 αντί για 20 λεπτά), με ένα πιο δυναμικό προφίλ οδήγησης το οποίο συνίσταται από μεγαλύτερες επιταχύνσεις που ακολουθούνται από απότομα φρεναρίσματα. Επιπλέον, η μέση και η μέγιστη ταχύτητα αυξήθηκαν στα 46,5 και 131,3 km/h αντίστοιχα. Η συνολική διανυθείσα απόσταση είναι 23,25 χιλιόμετρα, υπερδιπλάσια από αυτή των 11 χιλιομέτρων που προβλεπόταν από τον κύκλο NEDC. 

Οι βασικές διαφορές μεταξύ του παλιού κύκλου NEDC και του νέου προτύπου WLTP είναι ότι το WLTP: 

* έχει υψηλότερη μέση και μέγιστη ταχύτητα
* καλύπτει ένα ευρύτερο φάσμα συνθηκών οδήγησης (αστική, προαστιακή, εκτός πόλης, σε αυτοκινητόδρομο)
* προσομοιώνει μεγαλύτερη απόσταση
* έχει υψηλότερη μέση και μέγιστη ισχύ κίνησης
* εξετάζει σε απότομες επιταχύνσεις και επιβραδύνσεις
* λαμβάνει υπ'όψιν τον προαιρετικό εξοπλισμό του οχήματος

Ως αποτέλεσμα, η απόδοση του αυτοκινήτου μειώνεται σε σχέση με τον προηγούμενο κύκλο.

Κύκλοι οδήγησης WLTC
--------------------

Το πρότυπο WLTP βασίζεται σε νέους κύκλους οδήγησης (WLTC - Παγκόσμια Εναρμονισμένοι Κύκλοι Δοκιμών Ελαφρών Οχημάτων) για τη μέτρηση της μέσης κατανάλωσης καυσίμου, των εκπομπών CO2 καθώς και των εκπομπών ρύπων από επιβατικά αυτοκίνητα και ελαφρά επαγγελματικά οχήματα.

Για τα οχήματα τάξης 3 (θεωρούνται αυτά με αναλογία ισχύος προς βάρος -power/weight ratio, PWr- μεγαλύτερη από 34) η δοκιμή WLTP αποτελείται από 4 μέρη, το καθένα με διαφορετική μέγιστη ταχύτητα: 

* Χαμηλή, έως 56,5 km/h
* Μεσαία, έως 76,6 km/h
* Υψηλή, έως και 97,4 km/h
* Πολύ υψηλή, έως και 131,3 km/h.

Αυτές οι φάσεις οδήγησης προσομοιώνουν σενάρια οδήγησης αστικής, προαστιακής, εκτός πόλης και σε αυτοκινητόδρομο, αντίστοιχα, με ισότιμη κατανομή μεταξύ αστικών και μη αστικών διαδρομών (52% και 48%). 

Διακύμανση ταχύτητας κατά τη διάρκεια των τεσσάρων κύκλων WLTC

Κύκλοι οδήγησης WLTC (τάξης 3)|  | Χαμηλός | Μεσαίος | Υψηλός | Πολύ υψηλός | Συνολικά |
| --- | --- | --- | --- | --- | --- |
| Διάρκεια, s | 589 | 433 | 455 | 323 | 1800 |
| Διάρκεια στάσης, s | 150 | 49 | 31 | 8 | 235 |
| Απόσταση, m | 3095 | 4756 | 7162 | 8254 | 23266 |
|  % στάσεων | 26,5% | 11,1% | 6,8% | 2.2% | 13,4% |
| Μέγιστη ταχύτητα, km/h | 56.5 | 76.6 | 97.4 | 131.3 |  |
| Μέση ταχύτητα χωρίς στάσεις, km/h | 25.3 | 44.5 | 60.7 | 94.0 | 53.5 |
| Μέση ταχύτητα με στάσεις, km/h | 18.9 | 39.4 | 56.5 | 91.7 | 46.5 |
| Ελάχιστη επιτάχυνση, m/s2 | -1.5 | -1.5 | -1.5 | -1.44 |  |
| Μέγιστη επιτάχυνση, m/s2 | 1.611 | 1.611 | 1.666 | 1.055 |  |

Παραπομπές
----------

1. 1 2 3  «Worldwide harmonized Light vehicles Test Procedure (WLTP) - Transport - Vehicle Regulations - UNECE Wiki». *wiki.unece.org*.
2. 1 2 3  «WLTPfacts.eu - Worldwide Harmonised Light Vehicle Test Procedure». *WLTPfacts.eu*.
3. ↑  «From NEDC to WLTP The New Test to Measure CO2 Emissions and Fuel Consumption of Cars» (PDF). [*νεκρός σύνδεσμος*]
4. ↑  «Nuovi test di omologazione veicoli WLTP e RDE». *Carpedia* (στα Ιταλικά).
5. ↑  «Test procedure for compression-ignition (C.I.) engines and positive-ignition (P.I.) engines fuelled with natural gas (NG) or liquefied petroleum gas (LPG) with regard to the emission of pollutants».
6. ↑  Stephen E. Plotkin (Δεκεμβρίου 2007). «Examining Fuel Economy and Carbon Standards for Light Vehicles. Discussion Paper No. 2007-1» (PDF). OECD-ITF Joint Transport Research Centre. Αρχειοθετήθηκε από το πρωτότυπο (PDF) στις 19 Απριλίου 2012. Ανακτήθηκε στις 27 Αυγούστου 2012.
7. ↑  Kågeson, Per (Μαρτίου 1998). «Cycle beating and the EU test for cycle for cars» (PDF). Brussels: European Federation for Transport and Environment. Αρχειοθετήθηκε από το πρωτότυπο (PDF) στις 7 Μαΐου 2021. Ανακτήθηκε στις 9 Αυγούστου 2016.
8. ↑  E/ECE/324/Rev.2/Add.100/Rev.3 or E/ECE/TRANS/505/Rev.2/Add.100/Rev.3 (12 April 2013), "Agreement concerning the adoption of uniform technical prescriptions for wheeled vehicles, equipment and parts which can be fitted and/or be used on wheeled vehicles and the conditions for reciprocal recognition of approvals granted on the basis of these prescriptions", Addendum 100: Regulation No. 101, *Uniform provisions concerning the approval of passenger cars powered by an internal combustion engine only, or powered by a hybrid electric power train with regard to the measurement of the emission of carbon dioxide and fuel consumption and/or the measurement of electric energy consumption and electric range, and of categories M1 and N1 vehicles powered by an electric power train only with regard to the measurement of electric energy consumption and electric range.*
9. ↑  «MEASUREMENT PROCEDURE FOR EXHAUST EMISSION OF LIGHT- AND MEDIUM-DUTY MOTOR VEHICLES» (PDF).